Pajenn:Le Clerc - Ma beaj Jeruzalem, 1902.djvu/215 - Wikimammenn\nPajenn:Le Clerc - Ma beaj Jeruzalem, 1902.djvu/215\ntel, mes ive d’ar veleien a deuio war o lerc’h ; rak ar zakrifis adorabl a fell d’ean bean kinniget da Zoue, n’eo ket hepken epad bue an ebestel, mes epad bue an Iliz Zantel, da laret eo beteg fin ar bed.\nA-boan e oa da Judaz bean debret Korf sakr ha bean evet Goad sakr e Vestr, mac’h eaz an diaoul ennan. Jezuz, a ouie petra an evoa laket en e benn ober, a laraz d’ean neuze : « Gret buhan ’pez ho peuz c’hoant d’ober. » Ha kerkent ec’h eaz an treitour e-mæz evit peurachui e dorfet.\nJezuz neuze, ’n eur gimiadi ouz e ebestel, a lavaraz d’ê, ’vit o frealzi, e teujent divezatoc’h d’al læc’h ma oa heñ o font di. « Perak, eme Per, n’hallfen ket mont di dioustu ? Me ’zo prest da rei ma bue evidoc’h, — An noz-man e lauskfet anon, hag ec’h ei pep-hini anoc’h war e du. — Na pa lauskfe ar re all anoc’h, me birviken n’ho lauskin. — Paour kæz Per, en gwirione me hen lar d’ac’h, ’rauk ma nefo kanet ar c’hillok diou wech, an noz-man, c’hwi nefo nac’het anon taer gwech. »\nGwelet hon deuz eo deut da wir komz an Autro.\n’N eur zevel deuz taul ha ’n eur vont ’trezek Jetsemani gant e ebestel, e reaz Jezus d’ê eur brezegen euz ar c’haeran hag an teneran : skrivet eo bet penn da benn gant sant Yan en e aviel. Diou pe daer gomz hepken diouti a lakin aman, « ’N eur gimiadi ouzoc’h, eme Jezuz, e roan d’ac’h eur gourc’hemen neve ; ’n em garet en eil egile ’vel am euz karet anoc’h me ma-unan. Dre ar garante a dougfet an eil d’egile e vefet anaveet ’vit ma diskibien. Arabad eo d’ac’h bean nec’het mar gan breman d’ho kwitât. Mont a ran da\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/215&oldid=108001 »\nKemmoù diwezhañ degaset d'ar bajenn-mañ d'an 19 Gwe 2017, da 12:19.


Diwan - Poent war ar raktres digeriñ ur skol Diwan e trowardroioù Kernitron-al-Lann / Gwinieg-Breizh\nDegemer > Skol-diwan-e-trowardroiou-kernitron-al-lann\nPoent war ar raktres digeriñ ur skol Diwan e trowardroioù Kernitron-al-Lann / Gwinieg-Breizh\nEmañ Diwan o klask un dachenn pe ur savadur\nGoude un nebeud mizioù labour evit digeriñ ur skol Diwan nevez e Bro Naoned e karfemp kelaouiñ pelec’h emañ emgavet ar raktres.\nE 2019 emañ e soñj izili ar c’huzul skoazell digeriñ ur skol e Kernitron-al-Lann. Ne gavomp ket avat savadurioù azas war ar gumun daoust da meur a emgav en ti-kêr. Dre ma oa ouzhpenn an hanter eus ar vugale o chom e Gwinieg-Breizh ez eo bet divizet klask er c’horn-bro-mañ. Neuze ez omp aet e darempred gant ar re war ar renk evit an dilennadegoù tiez-kêr, ar re-mañ rannet war div listenn, mui gant ar skipailh az aio ar maout ganti. Met evel e Kernitron al Lann ne c’hell ket kumun Gwinieg-Breizh kinnig savadurioù publik.\nDiskouez a ra ar rakenskrivadurioù mui berzh ar c’houlzad Crowdfunding (15 000 € dindan 1 miz) pegen mennet eo an dud da gas ar raktres da benn koulskoude. Neuze e tiviz izili ar c’huzul skoazell, gant asant ar rouedad Diwan, klask savadurioù prevez. E penn kentañ miz Gouere 2021 e kavomp un dachenn brevez ma vo posupl staliañ ar skol. Lañsañ a reomp eta an aotre sevel evit staliañ savadurioù heloc’h ha diskleriañ a ra ar rouedad Diwan ar raktres digeriñ en un doare ofisiel d’ar rektordi evit an distro-skol 2021 gant un degad a skolidi.\nUn nebeud skoilhoù melestradurel a viro ouzhomp avat digeriñ ar skol e miz Gwengolo 2021. Rediet omp neuze da gas hor pal digeriñ ar skol betek an distro-skol 2022. Siwazh deomp, tra ma tapomp a-benn ar fin an aotreoù da staliañ ar savadurioù heloc’h omp kelaouet ne c’hello ket ken an dachenn brevez degemer ar skol.\nSe zo kaoz e c’houlennomp hor sikour : emaomp o klask un dachenn (500/1000 m2) pe ur savadur (80/120 m2 + 300/500 m2 evit ar porzh) e trowardroioù Kernitron-al-Lann pe Gwinieg-Breizh ha prest omp da studiañ kement kinnig.\nGellout a reoc’h sikour ac’hanoc’h evit ma teuio da wir ar c’haer a raktres-mañ a zegemero skol Diwan nevez kentañ Bro Naoned. Skignit ar gemennadenn-mañ ha deuit e Darempred ganeomp ma ‘peus un diskoulm da ginnig. En ho kourc’hemenn e vimp evit kejañ ganeomp war se : demat[at]diwan.bzh / skoazell.diwan.kernitron[at]gmail.com\nGerioù-alc'hwez stag : loire atlantique skol 44\nVivre les langues pour s’épanouir\nLangage, individuation, épanouissement\nDisoc'hoù tombola Diwan 2022\nAn tombola Diwan 2022 'zo bet tennet d'ar sort e-kerzh kuzul merañ an 11 a viz Even. 80 000 tiked zo bet gwerzhet ! Deuet eo brav...\nUr c’houlennaoueg d’an dud war ar renk evit an dilennadegoù : disoc’hoù a-raok an dro gentañ\nEvel m’en doa graet da geñver ar c’houlzad prezidantelezh en deus kaset ar strollad evit ma vevo hor yezhoù ur c’houlennaoueg...\nKemennadenn a-zivout dilennadegoù kannaded 2022\nP’emañ dilennadegoù ar gannaded o tostaat, e fell de vurev Diwan degas da soñj d'an tadoù ha d'ar mammoù, d'an dud a-youl vat...


Journal de Renaud Camus, mardi 27 mai 2014\ncréée le mercredi 28 mai 2014, 18 h 50\nmodifiée le mercredi 28 mai 2014, 19 h 19Mardi 27 mai 2014, une heure moins vingt du matin. Tiens, c’est bien la première fois que cela arrive : je ne sais absolument pas qu’écrire ici. ~~~~~~ ~~~~~ ~~~ ~~~~ ~~~~-~~~~~ ~~~~~~ ~~~~~~~~~~~, ~~~~~~ ~~~ ~~~~~~ ~~~~~~~~~~ ~~~~ ~~~~~~~~~~ ~~~~~~~~~~~~. Je prépare l’album ~~~~~ ~~~ Le ~~~~~ ~~~ l’Heure, ~~~~~ ~~~ ~~’~~~ ~~~~ ~~~ ~~~ ~~~~~~ ~~~ ~~’~~~~~~~~ ~~~~~~~ ~~~ ~~~~~~ ~~~ ~~’~~~~~~. ~~~~ ~~~~~~~~-~~~ ~~’~~~~~~~~~ ~~~~ ~~~~~ ~~~~~, ~~’~~~~~~~~~, parce que l’application ~~~~~~, ~~~ “~~~~~~~~~~”, ~~~ ~~~ ~~~~~ ~~~~~, ~~~~ ~~~~~~~ ~~~ ~~~~~~, “~~~~~~~” ~~~~~~~ ~~~~ ~~~~ ~~~~~~~~ : ~~~ ~~~~~ ~~~~~~~~ ~~~ ~~~~~~~ ~~~~~ ~~~ ~~~~~~ ~~~~~~~~~~~~~~ ~~~ ~~~~~ tout se fige, ~~~~~~~ ~~~~~~~~~ ~~’~~~~~ ~~~~~, ~~~ ~~~~~ ~~~~~~ “~~~~~~~ ~~ ~~~~~~~~”, ~~~~~~~~~ ~~~ ~~~~~~~ ~~~ ~~~~~~~~ ~~~ ~~~~~~~~~~ ~~~ ~~~~~~ ~~~ ~~~~ ~~~ ~~~~~~ ~~~ ~~~~~~~~ ~~~~~~ ~~~~~~~~. Je rencontre d’ailleurs ~~~~~ ~~~~ ~~~~~~~~~~~~ ~~~~~ ~~~~~~ ~~~~~~~~~~, ~~~~~~~~~~~, ~~~~ ~~’~~~ ~~~~~ ~~~ ~~~~~~~~~ ~~’~~~ ~~~~~~ 2009, ~~~ ~~~~ ~~~~~~~~~~~~, ~~~ ~~~ ~~’~~~~~~~ ~~~~ ~~ ~~~ ~~~~~~~ ~~~ ~~~~~~~~~~~~ ~~ distance : on ne ~~~ ~~~~~~~~ ~~~~ ~~~ ~~~~~~~ mat, ~~~ ~~~~~~, ~~~~~~ ~~~~ ~~~ ~~’~~~ ~~~~~~~ ~~~~~~~~ ~~~ ~~~ ~~~~~~~ ~~~~ ~~~ ~~~~~~~~~ — ~~~ ~~~~~~~ ~~~~~~~ ~~~~~~~~~~~ ~~~ changer.\nBlurb n’est d’ailleurs pas ~~~ ~~~~~~ ~~~~~~~~~~ ~~~~~ ~~~~~~~~~ ~~’~~~~~~~~ ~~~~ ~~~~ ~~~~~~~~~~. ~~~~~ ~~~ ~~ ~~~~~~ ~~~~~~ ~~~~~~ ~~~ ~~~~~~~, ~~~~ ~~~~~~~~~~~ ~~~~~~~~~~~ ~~~ ~~~~~~~~~~ ~~~ ~~~ ~~~~~~~~~~, ~~~~~ ~~~’~~~~~ répare le chauffe-eau ~~~~ ~~~~~~ ~~~ ~~~~~~ : ~~~~~ ~~~~~~~~~-~~~~~~ ~~~~~~. ~~~, ~~~ ~~~~~~, ~~~ ~~~~~~~~, ~~~~~ ~~’~~~~ ~~~~~~~. ~~~~ ~~~~~~~~ ~~~~~~~~~~ ~~~~~~~ ~~~ ~~~~~~~~~ ~~~ ~~~~~ ~~~~~~~~, ~~~~~ ~~~~~~~~~ ~~~ peu ; mais Pierre ~~~~~~~~~ ~~~~ ~~~~~ ~~~ ~~~~~~~~~~ ~~ ~~~~~, ~~~’~~~ ~~~~~ ~~~~~ ~~~~~~ ~~~~~~~~ ~~~ ~~~~~~~~-~~~~, ~~~~ ~~~~~ ~~~~~~ ~~~~~ ~~~ ~~~~~ ~~~~, ~~~ ~~~~ ~~~~~ ~~~~~ ~~~~~~ ~~~~~ Serv’Élite que la Smecso.\nHeureusement, ~~~~~ ~~~~ ~~~~~, ~~~ ~~~~~~~~ ~~’~~~~ ~~~~ ~~~~~ ~~~~~~~, ~~~~~~~~~~~~~~~. ~~’~~~ ~~~~~~ ~~~~~~ ~~~~~ ~~~~~~ ~~~~~~ ~~~~ ~~~~ ~~~~~~~ ~~~~~~~~~, ~~~ ~~~~ ~~’~~~~~~~ ~~~~ ~~~~~~~~, ~~~~~~ que je viens ~~’~~~ ~~~~~~~~ ~~~~~ ~~~~~~ ~~~~~ ~~~~~~ ~~~ ~~~~~~~ ~~~~~ ~~~ ~~~~~~~ ~~~ ~~~~~~~~~~ ~~~ Demeures 10, ~~~ ~~ ~~ ~~~~~ ~~~~~. ~~~ ~~~~~~ ~~~~ ~~~~~, ~~~ ~~~~~~~ qu’il est très ~~~~~, ~~~~~~ ~~~~~~~ ~~~~~~~~~~. ~~~~~ ~~’~~ ~~~~ ~~’~~~ ~~~~~~ ~~~~~~~ ~~~ ~~~~~~~~ ~~~~~~~~~~~ ~~~~~~~~~ ~~~~~~~~. ~~~ ~~’~~~~ ~~~~~~~~~ ~~~~ arrivé.\nIl ~~~~~~~~~ ~~~~ ~~~~~ ~~~~~~~~ ~~~~~~~, ~~~~~~~ ~~~ moi, voir à ~~~~~~~~~ ~~’~~~~~~~~~, ~~ ~~~~~~~ ~~~ ~~’~~~~~~~~ ~~~~~~~~~. ~~~ ~~~~~~~ ~~~ ~~~~~ ~~~~ ~~’~~~~~~~~ ~~~~~-~~~~~, ~~~ ~~~~~ ~~~~~ ~~’~~ ~~~~~~~~~~~~~ ~~~’~~ ~~~~ ~~~~~ ~~~~~~~~~~~~, ~~ ~~~~~~ ~~~~ ~~~~~ médicaments que je ~~~~~~~ ~~~~~ ~~~~ ~~~~~~, ~~~~~~~~~~~~ ~~~ ~~~~~~~~~, ~~~~~ ~~~~ ~~~~~~~~ ~~’~~~~~~~ ~~~~~~~~~ ~~~’~~~~ ~~~ ~~~~~~~~~~~~ ~~~ ~~~~~~~ ~~~~~~ ~~~ traitement ~~ ~~~~~~~~~~~ ~~~~~~~ ~~~ ~~~ ~~~~~~~~~~ ~~~~~~ aucun effet sur ~~~ ~~~~~~~~ ~~~~ ~~~~~~~~ ~~’~~~~~~~~~~. ~~~~~~ ~~’~~~~~~~~~ ~~~~ ~~~ ~~~~~ ~~~ ~~~ ~~~~~~~~~~~, ~~~~~ ~~~~~~~~~ ~~~’~~~ ~~~~~ ~~~~~~ ~~~ ~~~~~~~~~~~~, ~~~ ~~~~~ ~~~~~ ~~~ ~~~~~~ ~~~~~~~~~~ ~~~~~~~~~~~~ sont très rigoureusement ~~~~~~~~~ ~~’~~~ ~~~~~ sûr.\nUn ~~~~~~~~ ~~~ ~~~~~~~~~~, ~~~~~~~~~~~~ ~~~~~~~~ ~~ ~~~~ ~~~~~~, ~~~~~ ~~~~~~~~, ~~~~~~~~ ~~~~~ ~~~’~~~~~~~~~ ~~ ~~~~ ~~~~~~~~~~ ~~~ ~~~~~~~~~, ~~~~~~~~~~, ~~~ ~~~~~~ ; ~~~, ~~~~~ une rare délicatesse, ~~~ ~~~~~~~ ~~~~~ d’incontinence, ~~~ ~~~~, ~~~~~ ~~~~~~, ~~~~ ~~~~~ ~~~~~~~~~~ ~~~~~~~~, ~~~~~~’~~ ~~~~~~~~. ~~~ ~~’~~~~~~~~~ ~~~ ~~~~~~~~~~~~ ~~~ journal ~~~ ~~~~ ~~~~~~~~~~~ ~~~’~~~ ~~~~~~~~ ~~ ~~~ propos, et à ~~~~~ ~~’~~~~~~~ ~~~ ~~~~~ ~~~~~~~, ~~~ ~~~~~ ~~~~~~ ~~~’~~~ ~~~~~~~ ~~~~ ~~~~~~~~~ ~~~~ ~~~~~~~~~~ ~~~~~~~~~~~, ~~’~~~~~~~~~ ~~~~~~~~~~~~~ ~~~~~~~~~~ ~~~~~~ ~~~ ~~~~ ~~~ ~~~~~~. ~~~ ~~~~~ ~~’~~~~~~~~~ ~~~ texte était tellement ~~~~~ ~~~ ~~~~~~~~~~ ~~~~ ~~~~ ~~’~~~ ~~~~ ~~~ ~~~~~~~ ~~~~ ~~~~ ~~~~~~~, ~~~ ~~~~~~~~ ~~~~~ ~~~~~~~~, ~~~~~~ ~~~~~~~ ~~~~ ~~~~ ~~~~~~~~~~~ ~~’~~~~~~~~, ~~~~~~~ ~~~ ~~~~~~~ ~~~~~~~ ~~~ dénoncer à ses ~~~~~~~~~ ~~~~ ~~~~~~~~~~~ ~~ ~~~~ ~~~~~~~~~, ~~~ ~~ ~~~ ~~~~~~~, ~~~~~~ ~~~~~~ ~~ ~~~~ ~~~~~, ~~~ ~~~~ ~~~~~~, ~~~~~~~~-~~-~~~, ~~~ ~~~~~~~~~~~~~ ~~~ ~~~~~~~~~~, ~~~ ~~’~~~~~~~~ ~~~ ~~~ l’abject. Mais bien ~~~~~~~~ ~~’~~~~~~~ ~~~~~~~~~~~ ~~~ ~~~~~~~~~~ ~~~~~~~~~~, ~~~ ~~~~ ~~~ ~~~~~~~~~ ~~~~, ~~~ ~~~ journal, ~~~~ ~~’~~ ~~~~~~~ ~~~ ~~~ ~~~~~~~~ ~~~~~~~~~~ ~~’~~~~~~~~ ~~~~~ ~~~~ ~~~ ~~~~~ ~~~ son champ de ~~~~~~~~~~, ~~~~-~~~ ~~~ ~~~~~~~~ ~~~ ~~~~~ ~~~~~~~~~, ~~~ ~~~ ~~~~~~ ~~~~~~~~~~~, ~~~~ ~~~~~~ ~~~ ~~~~ ~~~~~~. ~~~~ ~~~~~~~~~ ~~~~~~~~~~~~~~~~ ~~’~~~~~~~~ ~~~ ~~~ ~~~~~~~~ ~~~ ~~~~~~~~~~~~ ~~~ ~~~~~, au demeurant — ~~~~~~ ~~~~~~~ ~~~ ~~’~~~~~~~~~~~~~~ ~~~ ~~~~~~ ~~~~~ ~~~~~~~~, ~~~~~~~~~~~~ — ~~~~ ~~’~~~ ~~~~ ~~~ ~~~~~~~ ~~~’~~~ ~~’~~~~~~~~~ ~~’~~~ ~~~~~ ~~~ ~~~~~ ~~~~~~~~~~~. ~~~~~ ~~~~, ~~~~~~~~~~~~, ~~~~~~~~ ~~~~~~~ bien, il a ~~~~~ ~~~~~~ ~~~ ~~~~ ~~~~~~~~-~~~, ~~~~~ ~~~ ~~~~~~~~ ~~~ ~~’~~~~~~~ ~~~~~~~~. ~~~~~-~~~~~ ~~ ~~~~-~~~ encore.\nUn ~~~~~~ ~~~ ~~~~~ ~~~~ ~~~~~~~~~~~ ~~~~ ~~~~~~~~~ ~~~~~~~~~ ~~ ~~~ ~~~~~~ ~~~~~~~~~ que je leur ~~~~~~~~ ~~~~ ~~~ ~~~~~~~~ ~~~ ~~~~~~~~~~ “~~~~~~~~~~~~~~~”. ~~~~~ ~~~~ ~~~~~~~~~~~ ~~~~~~~~~ ~~ ~~~ ~~~~~~~~~~ ~~~~~ ~~~ ~~~~~, ~~~~~~-~~~ ~~~~~~~~~ ~~~~~~~~ ~~~~ ~~~~~~~~~~~~~ ~~~ ~~~~~~~~~~~~~~ ~~~~ ~~~~~ ~~~~~~~~~. Ainsi, ce matin, ~~~ ~~~~~~ ~~~~~~~~~ ~~~ ~~~~~~~ ~~~ ~~’~~~~~~~~ ~~ ~~~~ ~~~~~~~~~ ~~~~~~~~~ ~~~~~~ ~~~ ~~~~~~~ ~~~ ~~~ ~~~~~~~~~~ ~~~~~~ ~~~~ ~~~~ ~~~~~~~~~ ~~~ ~~~~~~ ~~~~~~~ ~~~~ ~~~~~~~~ ~~~~~~~ de découvrir cette ~~~~~~~ ~~~~~~~~~~~~~ ~~~~~ ~~~~~~~, ~~ ~~~~~~~ ~~~~ ~~~~, ~~’~~~~~~~~~~~ ~~~~~~~~~ ~~~~ ~~~~~~~~~~~~, ~~’~~~~~~ ~~~ ~~~~~ ~~~~~~~ ~~~~ ~~~~~~~~~~~~ ~~~ ~~~~~ ~~~~~, ~~~~~~ ~~~~, ~~~~~~ ~~~~~ ~~~ ~~~~~, pensionnaire à la ~~~~~~ ~~~~~~~~. ~~~ ~~~ ~~~~~~~~~ ~~~ ~~~~~~~~~~~ ~~~~ ~~’~~~~~~~~~~~, ~~~~~ ~~~~~~~~ ~~~ ~~~~ ~~~~~~~~ ~~~ ~~~~~.\nvoir l’entrée du mardi 27 mai 2014 et ses 2 images dans Le Jour ni l’Heure


Svetozar Gligorić (Светозар Глигорић) a zo bet ganet d'an 2 a viz C'hwevrer 1923 e Beograd (Serbia).\nMestrc'hoarier echedoù yougoslaviat.\nDont a reas da vout Mestr Etrebroadel e 1950 ha Mestr Meur Etrebroadel e 1951.\nMestr Meur Etrebroadel eo.\n2447 eo e renk Elo.\n2 Oberenn skrivet\nPaour e oa e familh. Ar c'hentañ gwezh ma welas tud o c'hoariñ echedoù a oa en un davarn nepell eus e di. Unnek vloaz edo pa grogas gant ar c'hoari, bet kelennet dezhañ gant un den kemeret da bañsionour gant e vamm (marvet oa e dad). Abalamour d'an diouer ag argant, rankout a reas kempenn ur c'hoari e-unan gant stouvoù boutailhoù gwin. Mat en em dennas eus e studi war an danvezioù boutin ha war ar sportoù, pezh a dalvas dezhañ bout pedet da gemer perzh e anv e skol d'ur gouel evit deiz-ha-bloaz ar priñs Pêr hag a zeuas da vout ar Roue Pêr II eus Yougoslavia.\nUr partizan e voe er Rezistañs en e vro e-pad an Eil brezel bed. Dre zegouezh en em gavas gant un ofisour hag a oa c'hoariour ivez: divizet e voe e dennañ ag al linennoù kentañ.\nLabourat a reas evel kazetennour hag aozer tournamantoù echedoù e-pad meur a vloaz goude an Eil brezel bed. Derc'hel a reas da vont war-raok gant e c'hoari an echedoù. Dont a reas da vout Mestr Etreboadel e 1950 ha Mestr Meur Etrebroadel e 1951. C'hoariour a-vicher e teuas da vout ivez. Goude bout bet tapet e 60 vloaz e talc'has da c'hoari en tournamantoù.\nAdtapet diwar « https://br.wikipedia.org/w/index.php?title=Svetozar_Gligorić&oldid=1700753 »\nDernière modification le 30 Ebr 2016, à 11:18\nKemmoù diwezhañ degaset d'ar bajenn-mañ d'an 30 Ebr 2016, da 11:18.


Bro ar Vediomatriked.\nAr Mediomatrici, pe Mediomatriked, a oa ur bobl c'halian a oa o vevañ e biz Galia, diazezet e traoñiennoù ar stêrioù Meuse, Moselle ha Saar, er c’horn-bro a zo en-dro da gêr Metz bremañ. En-dro dezho e oa ar pobloù-mañ : Treveri en hanternoz, Leuci er c'hreisteiz, Remi er gornaoueg, Triboci er reter. Divodurum Mediomatricorum (Metz) e oa o c’hêr vrasañ, e kember ar stêrioù Seille ha Mosella.\nJulius Caesar e voe an hini kentañ o venegiñ ar bobl-se e-barzh De Bello Gallico, er Iañ kantved kent JK. Hervez Caesar en em astenne o bro betek ar Roen. Kement-se a dalvez moarvat e oa deuet an Triboci eus an tu all d'ar Roen d'en em staliañ er gornaoueg d'ar stêr.\nE 52 kent JK e oa bet kaset 5000 brezelour gant ar Vediomatriked da dagañ arme Caesar e seziz Alesia. Skeiñ o moneiz dezho a raent.\nDispleget eo bet an anv "Mediomatrici" evel "ar bobl etre ar Matrona (Marne) hag ar Matra (Moder)."\n↑ Notennou diwar-benn ar Gelted koz, p. 86\nAdtapet diwar « https://br.wikipedia.org/w/index.php?title=Mediomatrici&oldid=1821125 »


Pajenn:Marigo - Buez ar Saent.djvu/80 - Wikimammenn\nPajenn:Marigo - Buez ar Saent.djvu/80\nSant Remon Penafor.\na gunduas, dre e avisou fur ha prudant, un affer quer bras.\nAr Pab Gregor, naovet, informet eus e vertuz hac eus e zoctrin, er galvas da zonet da Rom. E ober a eureu e Chapalan, e choas a eureu evit e Gouessor, hac c c’hargas da assambli en ul levr an oll Ordrenançou ha Decregeou eus ar Choncitou hac eus ar Pabet a oa bet bete-neuse. E studi hac e occupationou bras ne virent quet na observe bepret an oll reglennou eus e Urz. Ar Pab a offras dezâ un Arc’hescopti, mæs e humilite a reas dezâ reus un Dignite quer bras ; hac e preferas distrei d’e Gouent e pelec’h e vevas evel ur Religius simpl, oc’h en em gonsideri evel an diveza eus e Vreudeur. Prezec a eureu gant cals a fatig d’ar Morianet ha d’ar Yuzevien pere a oa e Rouantelez Spaign, hac e convertissas, e nebeut amser, ouspen dec mil anezo.\nCelebri a ree ar sacrifiç eus an Oferen gant un devotion quen ardant ha quen edifiant, ma lavare pep-unan e convertisse quement a dud en ur celebri ar Sacrifiç santel ha ma ree dre an nerz eus e bredicationou.\nEn amser ma edo e Majorq e avertissas ar Roue da lacât urz en un dra important bras. Ar Roue pehini a ree cals a istim anezân, hac a falle dezân e chomp-ze gantâ eno, a brometas er gra-ze ; mæs, evel ma neglige d’e ober, ar Sant en em resolvas d’en em retira d’e Gouent a Varceloon, etre pehini ha Majorq ez eus teir leo vor hac antercant. En em bresanti a reas evit ambarqui, mæs lavaret voe dezâ-en devoa difennet ar Roue e dremen. Ar Sant, leun a fizianç e Doue, o Veza gret sign ar Groas, a ledas e Vantel, var an dour, en em lequeas varnezàn, ha, dre un avel eürus, e voe rentet e c’huec’h heur amser en e Gouent. Ur Miracl quer bras, ha guelet gant quement a dud, a voe souden rapportet d’ar Roue, var speret pehini e reas quement a impression, ma lacaas urz neuse-souden er pez en devoa prometet d’ar Sant.\nErfin, er bloaz 1275, Sant Remon, oaget a naontec\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/80&oldid=134935 »


Komzamb e brezhoneg - Ti Douar Alre\n27 Mae 2017\nKomzamb e brezhoneg\nAbadenn kontadennoù ha sorbiennoù e brezhoneg get Jean Baptiste LE GALLOUDEC.\nD'ar 27 a viz Mae, adal 4 eur betek 6 eur d'enderv er sal liestalvoud, àr hent Kerourieg en Ardeven.\nE Brezhoneg e vo kaset pep tra\nKouviet eo an holl, ar re a gomz, ar re a gompern hag an holl re en deus ar c'hoant da zeskiñ.\nDivizet e vo etrezomp e brezhoneg, pe tu vo da selaou douzh ar re a oui komz.\nUn abadenn kinniget deoc'h get Ar Vammenn.\nMonet e darempred : simon.kerzerho@wanadoo.fr


Libertà Emiliana-Nazione Emilia - Wikipedia\nLibertà Emiliana-Nazione Emilia\nLibertà Emiliana-Nazione Emilia a zo ur strollad politikel italian a glask gounit emrenerezh Emilia Romagna. Krouet e voe e 1999 gant un nebeud ag izili eus Lega Nord na oant ket a-du gant estrengasoni an emsav-se. Ur strollad ekologour eus an tu kleiz eo hag un ezel eus Emglev Libr Europa.\nKemer a reas perzh Libertà Emiliana-Nazione Emilia e dilennadegoù europat 1999 asambles gant ar Partito Sardo d'Azione hag ar Consumatori (0,3% en Emilia Romagna). E 2004 edo war listenn Emglev Libr Europa asambles gant Union für Südtirol, Partito Sardo d'Azione, Liga Fronte Veneto ha Lega Alleanza Lombarda (0,5% en Emilia Romagna, 1% e Piacenza).\nKevreet eo gant Alleanza Libera Emiliana hag tri dilennad en deus hepken : daou guzulier-karter hag ur c'huzulier-kêr.\n(it) Lec'hienn ofisiel\nAdtapet diwar « https://br.wikipedia.org/w/index.php?title=Libertà_Emiliana-Nazione_Emilia&oldid=1465513 »\nKemmoù diwezhañ degaset d'ar bajenn-mañ d'an 4 Ebr 2013, da 17:01.


Buhez ar Sent/1894/Justin - Wikimammenn\nBuhez ar Sent/1894/Justin\n◄ Hermenejild Justin Maksim hag Olempias ►\nJustin a ioa eat di enn esper beza he-unan, ha pa remerkaz ann den koz, e c’houlennaz outhan petra glaske eno. Ann den koz a respountaz : « — Me zo nec’het gant mignouned d’inn ; pell zo n’em euz ket bet euz ho c’helou hag e klaskann anezho e kement korn zo. Mes c’houi, petra glaskit ama hoc’h-unan? » « — Me, eme Justin, a glask ar Virionez, hag abalamour da ze ounn en em lakeat er skol gant eur philosoph. » « — Mar d-eo ar Virionez a glaskit, eme ann den koz, n’e ket levriou na kenteliou ar philosophed eo he desko d’ehoc’h : n’he c’havot nemed er Skritur Sakr, eul levr hag a zo bet skrivet dre atiz ar Spered-Santel. Ar Skritur Sakr hebken a raio d’ehoc’h anaout ar guir Doue, en deuz krouet ann env hag ann douar, ha Jezuz-Krist, he Vab, a zo en em c’hreat den evit hor zavetei. »\nMes ann eil guech ne obtenaz nemed kurunenn ar verzerenti evithan he-unan hag evit hiniennou euz he ziskibien. Ann archerien a grogaz ennhan hag her c’hasaz dirak gouarner Rom; rak pell a ioa oa deuet d’ar gear-ma da jom. Ar gouarner o veza goulennet outhan petra oa kredenn ar gristenien, Justin a respountaz : « — Kredi a reomp ez euz eunn Doue hag en deuz krouet kement tra a zo, ann traou a velomp hag ann traou ne velomp ket, ha kredi a reomp ive ez eo Jezuz-Krist Mab da Zoue hag e teui eunn deiz da vani ann dud holl. »\nAdtapet diwar « https://br.wikisource.org/w/index.php?title=Buhez_ar_Sent/1894/Justin&oldid=23153 »\nKemmoù diwezhañ degaset d'ar bajenn-mañ d'an 28 Mez 2011, da 16:43.


Pajenn:Marrec - Doctrin ar guir Gristen.djvu/476 - Wikimammenn\nPajenn:Marrec - Doctrin ar guir Gristen.djvu/476\nniou ha trubuliou ar bed-ma a so ordinalamant . mercou eus a garantez Doue : dreizo e custum purifia e servicherien muia caret, evel en vez purifiet an aour dre an tân : quasi aurum in fornace probavit electos Dominus .\nAr pec’het marvel a ra un injur an horrupla da Zoue ; rac dre ar pec’het marvel en em ravoltomp a-enep Doue memes. Pa vanq ur zervicher da zenti ous e vestr, e tizent evit guir ous a un den pehini a so huelloc’h evithan dre e stad hac e gondition : mæs piou omp-nî comparachet gant Doue ! e maoump etre e zaouarn evel un tam pri etre daouarn ar poder : pebes insolanç eta en em ravolti a-enep an ini en deus hor c’hrouet, hac a ell, bep moment, lemel diganeomp ar vuez hon deus recevet diganthan !… Dre ar pec’het marvel e troomp ive a-enep Doue e vadoberou en hon audret : en effet, pe seurt usach a reomp-ni eus ar madou, eus an nerz hac eus ar yec’het en deus roet deomp ? Ha ne dê quet guir en em zervichomp anezo, lies a vech, evit en offanci ? Profani a reomp ive ar sacramanchou pere en devoa instituet evit hor santifia, ha ne tennomp profit-ebet eus ar graçou a recevomp bemdez eus e berz ; da lavaret eo, eta e rentomp an droug evit ar mâd. O cruella ingrateri ! Al loened a voar anaout o mæstr hac a rent zervich dezan evit ar vagadurez a recevont diganthan, mæs ar pec’her ne fell dezan nac anaout na servicha Doue : bos cognovit possessorem suum, Israel autem me non cognovit ! … Dre ar pec’het marvel c’hoas e crucifiomp a nevez hor Zalver Jesus-Christ ; pec’hejou ar bed, evel quellies a vourreo, eo o deus e laqueet da vervel : blesset e bet, eme ar profet Isaï, aba-\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/476&oldid=100382 »\nKemmoù diwezhañ degaset d'ar bajenn-mañ d'an 27 Meu 2017, da 14:28.


Melestradurezh: savet e voe ar gumun e 1790 ha lakaet da bennlec'h Kanton Kervignag, bet diskaret gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; e Bann Henbont e oa. Lakaet e voe ar gumun en Arondisamant an Oriant pa voe krouet e 1800 hag e Kanton Porzh-Loeiz, bet brasaet e 1801 .\n92 milour eus ar gumun a gollas o buhez .\nPemp den nann-soudard eus ar gumun a voe fuzuilhet gant an Alamaned er gumun d'an 23 a viz Gouere 1944 .\n19 den nann-soudard en holl a varvas abalamour d'ar brezel, ha 17 milour eus ar gumun a gollas o buhez, tri anezhe er c'hampoù-prizonidi .\nDigoret e voe ar burev d'an 9 a viz Kerzu 1957 .\nE distro-skol 2020 e oa 12 skoliad enskrivet er c'hlasoù divyezhek (1,7 % eus skolidi ar gumun evit a sell ouzh ar c'hentañ derez). Distro-skol ar c’helenn divyezhek e 2019\nAdtapet diwar « https://br.wikipedia.org/w/index.php?title=Kervignag&oldid=1924373 »\nDernière modification le 2 Gen 2022, à 09:59


A -holl-viskoazh eo bet an dañsal (pe ar c'horoll) tost ouzh ar vuhez e Breizh, war ar maez, er pardonioù, en euredoù, hag en kement lec'h a veze holl. Kement tra a oa digarez da dañsal. Hiziv 'n deiz c'hoazh e vez kavet en dañsal estrevit un doare plijus da vezañ e-barzh sevenadur ar vro, un doare don ivez da vezañ ezel eus pobl Vreizh.\nForzh pegen kreñv e vo ho youl vat, n'hallfet ket tapout kaout ur skiant don eus an dañsoù hep bezañ desket tro pe dro en ober. En n'eus forzh petore strollad a vo bet dibabet ganeoc'h e vo digoret deoc'h meur a dremmwel dudïus dre forzh mont da heul an dañsoù. Ma teu deoc'h c'hoant da vont gant ur strollad bennak, n'ho pezet ket aon da vont e-barzh da welout ho toareoù ha da gemer muioc'h a blijadur en ur dañsal. An holl strolladoù-se, daoust dezho ober gant doareoù dishañval a zo o klask lakaat ar muiañ ar gwellañ a dud da vont da dreiñ e-barzh an dañs. Meur a stumm a zo neuze da deskiñ :\n-Kentelioù koroll : nozvezhioù plijus lech'vez desket dañsal hep reolennoù re strizh.\n-Kelc'hioù keltiek : abadennoù war al leur gant dilhad evel ma veze gwechall gant tud ar vro, o tiskouel pop dañs, met leurennet (chorégraphié).\n-Korolladegoù ar broioù keltiek all : ouzhpenn Breizh a zo, dañset e vez en Iwerzhon hag en Bro-Skos ivez..\nDañs Treger pe Dañs Plaen\nA-raok an eil brezel bed hag he cheñchamantoù politikel, ekonomikel ha sevenadurel, he doa kemmet dija dañs poblek Bro-Dreger. E penn kentañ an 19vet kantved e vije dañset war toud an dachenn tregeriat. Adalek ar biz eo bet erlec’hiet buan an heuliad « Treger » gozh, gant dañsoù « quadrilles » ha polka a orin estren. Er c’hontrol e chomo bev pelloc’h an Dañs-Treger-mañ er c’hreizteiz hag er c’hornog. E fin ar c’hantved e vo didronet gant e amezegez kernevad gavotenn ar menez, an Dañs Kernew, a-raok ma vefe kemeret ar blas gant an dañsoù modern. Rollad ar c’hoarierien treujeun-gaol ziwezhañ er rannvro-mañ a oa kenaozet gant Dañs-Kernew, « quadrilles » ha polka dreist-holl. Koulskoude, rollad ar remziad a-raok a oa graet eus Dañs-Treger, « dérobée » ha kelc’hioù-c’hoari (rondes-jeux) hepken. Etre an div brezel e vo cheñchamantoù brasoc’h c’hoazh : boest an diaoul a gemero plas an dreujeun-gaol ha dañset e vo muioc’h war tonioù diouzh ar c’hiz. Met ar valsoù « musettes » hag an tango n’a vo nemet ur gopienn eus ar pezh a vez dañset e Pariz. Perc’hennidigezh an dañsoù estren-se na gaso krouidigezh pe kenstagadur lec’hel ebet, evel ma oa bet graet gant ar « quadrilles » pe an « dérobée » un nebeud bloavezhioù a-raok. An Dañs-Treger a vez klasket adsevel er mare-mañ a zo un dañs a-benn hag a blije kalz, d’ar mare-se, d’an dud war ar-maez kostez Pilstin da lâret eo e-barzh lodenn kornog bro Treger-Goueloù. Dañset vez anezhi keñver-ha-keñver ha teir lodenn a zo enni : ul lodenn gentañ anvet an dañs plaen, ur bal hag ur « passe-pied ». An Dañs-Plaen pe Dañs-Treger a zo bet savetaet gant Jean-Marie Le Guilcher. Graet en doa enklaskoù warni er bloavezhioù 50 en ur zastum sonerezhioù ha testenioù. Dastumerien all an 19vet kantved hag eus ar c’hantved-mañ o doa dastumet ivez ul lodenn eus ar glad-mañ. Da c’houde o deus kroget kreizennoù sevenadurel Nevez-Amzer e Tregastel, Sant-Gwenole en Treoù ha Plistin d’ober war-dro. Adalek labourioù Le Guilcher int deuet a-benn da adsevel un tammig eus ar glad dañset. Arabat disoñjal eo a-drugarez da Dastum ha Bernard Lazbleiz eo bet adkavet ur bern sonerezhioù ha kanoù. Hiziv an deiz ez eus ur gevredigezh hag a ra war-dro luskañ an dañs tregeriat-mañ.\nLe Bizec Louis 255, hent Lanskolva 22310 Plistin 02.96.35.65.44


Melos - Wikipedia\nKartenn ar C'hikladez, gant Mêlos livet e glas\nAdamas, porzh pennañ Mêlos\nMêlos (e gregach : Μῆλος , "Mêlos") zo un enezenn eus Mor Egea en enezeg ar C'hikladez. Anavezet eo ivez dindan an anv "Milo", ha brudet eo abalamour d'un delwenn d'an doueez Afrodite (fallanvet Venus), anvet Afrodite Melos (pe Gwener Milo) a voe kavet en douar anezhi.\nEmañ enezenn Mêlos e penn pellañ mervent enezeg ar C'hikladez, ur 120 km eus aod Lakonia. Eus ar c'hornôg d'ar reter ez eus 23 km d'al ledanañ, ha 12 km eus an hanternoz d'ar c'hreisteiz d'an hirañ ; 150,6 km² eo gorread an enezenn.\nTorgennek eo ar pep brasañ anezhi. Ar menez uhelañ eo Profitis Elias, 774 metrad dezhañ.\nAdalek an IIIe milved kt JK e oa bet poblet an enez. Obsidian alese a veze gwerzhet en darn vrasañ eus Hellaz, betek Kiprenez, Kreta, hag Egipt(Daveoù a vank). Ul lec'h a-bouez e oa da vare sevenadur Minos.(Daveoù a vank)\nKêr vrasañ an enez, Mêlos ivez hec'h anv, a voe krouet gant Sparta war-dro ar bloaz 700 kent JK.(Daveoù a vank)\nGoude ar brezelioù medek e nac'has en em glevout gant kêr Aten.(Daveoù a vank) E 426 kent JK e voe argadet Mêlos gant armeoù emglev Delos, ma rankas paeañ truaj.(Daveoù a vank) Dek vloaz goude, e -416, e voe aloubet gant Aten.(Daveoù a vank)\nWar c'her Alkibiades, a-hervez, e voe lakaet an holl wazed d'ar marv, ha lakaet ar merc'hed hag ar vugale da sklaved gant Aten.(Daveoù a vank)\nEus an darvoud-se ez eus kaoz e pennad V, 85–103 levr Thoukydides (471-~400 KJK), ma'z eus un diviz etre tud Athena ha re Mêlos, ha ma'z eo displeget politikerezh Aten. En eñvor Hellaz e chomas pell evel un abeg da vagañ droug ouzh tud ar gêr vras.(Daveoù a vank)\nGenidik a Vêlos e oa Diagoras a Vêlos, un den dizoue brudet er Vvet kantved kt JK. Se zo kaoz e vez graet ar "Melosad" eus Sokrates gant Aristofanes en e bezh-c'hoari Ar C'hogus.\nEr bloaz 1820, p'edod o furchal dismantroù ar gêr gozh, e voe kavet un delwenn divrec'hiet eus Afrodite Melos. Honnezh eo ar Gwener Milo a zo diskouezet e Mirdi al Louvre, e Pariz.\nAdtapet diwar « https://br.wikipedia.org/w/index.php?title=Melos&oldid=1536906 »\nDernière modification le 17 Du 2013, à 20:38\nKemmoù diwezhañ degaset d'ar bajenn-mañ d'an 17 Du 2013, da 20:38.


Musa Anter (1920 -1992 Diyarbakır), anavezet ivez evel "Ape Musa" (e kurdeg Apê Musa, da lavarout eo "Eontr Musa"), a oa ur skivagner kurdek lazhet gant an arme turk e Gwengolo 1992.\nGanet e oa e 1920 e parrez Eskimagara, mervel a reas e dad pa oa bugel, kreskiñ a reas e ti e vamm. Mont a reas d'ar skol-lojañ graet evit sevenaat ar vugale re rust, e Mardin. Evit ar skol grenn ha lise e yeas da Adana, lec'h ma chomas betek 1941. Da vare e studiou prederouriezh e reas anaoudegezh gant e-leizh a studierien hag a oa broadelourien gurd anezho. Treiñ a reas d'ar studiou gwir ha dimeziñ gant merc'h un embreger meur Abdurahim Zaspu a-barzh kaout daou vab hag ur verc'h ganti.\nEr skol-veur e krogas gant e obererezhiou politikel. E-kerzh ar bloavezhioù 50 e skignas un abadenn skingomz kurdek, adalek an estrenvro e Erevan ha Kaero. Ar pezh a levezonas anezhañ dreist-holl a oa reveulzi Irak e 1958 ha distro Mustafa Barzani diouzh an harlu en Unvaniezh Soviedel.\nE karg ar c'hehentiñ evit ar c'hudennou kurdek gant meur a gazetenn evel Ileri Yurt e Diyarbakır. E 1959 e voe harzet gant 48 kurd all. En goursez kastiz mervel e voent holl, an 49. Neoazh dindan arvar emaozañ manifestadegou birvidik en estrenvro ne voent dalc'het nemet 6 mizvezh en toull-bac'h. Ar prosez-mañ a voe pouezus evit reiñ emouez ar gudenn Kurd d'ar bed. En toull-bac'h e skrivas Musa Anter e levr, Birîna Reş. Eus 1961/62 e embannas ar gazetenn kurd ha turk Dicle-Firat en Istanbul. Degouezh a reas er strollad labourer turk, lec'h ma voe oberiant mat. Da neuze e rankje kemer perzh e dilennadegou e 1965, hogen ne c'hellas ket, abalamour d'un diouer a arc'hant.\nE 1971 e voe kraouiet adarre e toull-bac'h an arme e Diyarbakir. E 1976 e tistroas d'e barrez hag e chomas eno betek 1989.\nKenderc'hel a reas da vezañ oberiant evit kelaouennou kurdek evel Welat ("Mammvro"), Ülke ("Douar") hag Özgur Ülke ("Douar dieub"). En holl e tremenas 11 vloaz eus e vuhez en toull-bac'h e-doug ar marevezh 1938-1990. Lazhet e voe gant unan bet er PKK kentidik, bet troet kein d'e chupenn dezhañ gant servijou kuzh an archerien enep-sponterezh : ar JİTEM (Turkish Gendarmerie's Intelligence and Counter-terrorism Service).\nProuet eo bet gant lez-varn european gwirioù mab-den e 2006 e oa liammet muntr Anter ouzh ar stad turk.\nAdtapet diwar « https://br.wikipedia.org/w/index.php?title=Musa_Anter&oldid=1770920 »\nKemmoù diwezhañ degaset d'ar bajenn-mañ d'an 25 Gwe 2017, da 10:49.


Lec'hiadur Arromanches-les-Bains en Arondisamant Bayeux\nEtrekumuniezh Communauté de communes de Bessin, Seulles et Mer\nKod INSEE 14021\nKod post 14117\nMaer Patrick Jardin\nGorread 13,7 km²\nLed 49° 20' 24" Norzh\nHed 00° 37' 16" Kornôg\nUhelder bihanañ 0 m\nUhelder brasañ 55 m\nPoblañs hep kontoù doubl 602 (2006)\nStankter 44 a./km²\nLec'hienn ar gumun arromanches.com\nArromanches-les-Bains, pe Arromanches hep mui evel gwechall, zo ur gumun e Normandi, war aod Mor Breizh. Adanvet e oa bet "Arromanches-les-Bains" abalamour m'emañ war an aod hag e oa aesoc'h sachañ touristed evel-se.\nAn aod en Arromanches\n4 Emdroadur ar boblañs 1962-2006\nEil brezel-bed, Even 1944: Arromanches a zo tost-tre eus tachenn dilestrañ Gold Beach. Brudet eo an emgann a voe eno d'ar 6, hag ar porzh artifisiel a voe savet dirak an aod. Dieubet e voe ar gumun en deiz-se da 6 eur 30 d'enderv gant an Hampshire Regiment ha tankoù deut eus Saint-Côme-de-Fresné. Mervel a reas eizh den nann-soudard en Arromanches e 1944, pevar anezhe a voe lazhet d'ar 6 a viz Even 1944 e-pad an Dilestradeg.\nAr porzh Mulberry\nEr-maez dezhi emañ ar roc'h, pe reier, anvet le Rocher du Calvados, pe les Rochers du Calvados. Alese e teu anv an departamant Calvados.\nEmdroadur ar boblañs 1962-2006Aozañ\n↑ Yves Lecouturier, Les plages du débarquement, pajennoù 48 ha 49, Embannadurioù Ouest-France, Roazhon, 1999\nAdtapet diwar « https://br.wikipedia.org/w/index.php?title=Arromanches-les-Bains&oldid=1860126 »\nDernière modification le 5 Gen 2020, à 11:59\nKemmoù diwezhañ degaset d'ar bajenn-mañ d'an 5 Gen 2020, da 11:59.


Niverus e vez an dañserien e Laz © Radio France - Tudi Crequer\nEn abadenn geleier-mañ ez eomp da zañsal ! Toull-noz Le Point de Vue e Laz a lid e 50 vloaz ha Tudi Crequer 'zo bet da wel' nag a virvilh a zo bepred er sal vrudet. War vor ez eomp ivez pa vez gouel er Morbihan betek fin ar sizhun. Hiroc'h a glevimp diwar-benn ar bagoù Sinago.\nDeomp da vrasañ toull-noz Penn ar Bed !!!\n50 vloaz 'zo 'oa bet digoret ar Point de Vue e Laz er Min Du. Dibaoe 50 vloaz neuze ez a tud ar vro da zañsal eno. Lañset e oa bet ar voutik gant Jean Jestin hag e wreg ha dont a ra dañserien ha riboulerien deus Penn ar Bed a-bezh, ha pelloc'h zoken a-wechoù.\nLeizh a vagoù 'zo da wel' er mor-bihan betek fin ar sizhun\nGouel vras a zo war vor ha forzhig bagoù. En o-zouez ar bagoù Sinago. Arouez kumun Sine eo ar Sinago ha Daniel Fresneau a oar kement-tra diwar o fenn.\nAbadenn ar Begoù Bras\n'giz bep Yaou da noz e tiellfennomp keleier ar c'houlz.\nAnv 'vez graet emberr deus Dibab, ar bodad hag a zo o vont da gas ur sontadeg evit Breizh. Komz a reomp ivez deus an hin hag hor blanedenn hag a dro da foll.\nDiffusion le jeudi 8 août 2019 de 19:00 à 19:05\nLa permanence du député La République en Marche de Carpentras, Adrien Morenas, une nouvelle fois dégradée\nTout savoir sur l'allocation de rentrée scolaire, qui sera versée ce mardi


Ai‘ta! » Brezhoneg en Lannuon : ma n’a ket war-raok ez a war-gil !\nBrezhoneg en Lannuon : ma n’a ket war-raok ez a war-gil !\nStrollad Ai’ta ! Treger a fell dezhañ kas e wellañ gourc’hemennoù da skipailh ti-kêr Lannuon abalamour d’an dibab graet gantañ evit ‘pezh a sell deus ar brezhoneg. Seizh vloaz goude bezañ dibabet labourat evit tapet live 2 ar garta « Ya d’ar brezhoneg ! » o deus choazet hon pennoù bras ha kalonek ober ur pezh lamm war-raok… o sinañ adarre live 2 ar garta !\nOber a ra vat gwelet emañ an dilennidi war ar memes linenn, deus penn uhelañ ar Stad betek an traoñ, ha pa vefent deus an tu kleiz pe deus an tu dehou ! Brav eo gwelet anezhe tout o terc’hel d’o ger hag o poaniañ evel ma reont evit reiñ un dazont d’hor yezhoù ha sevenadurioù minorel. Marteze n’eo ket dav mont ken founnus all memestra ! Dreistordinal eo bet komzoù an aotrou Denis Orjol (Parti de Gauche) ivez p’en deus pouezet war ar fed emañ hor yezh e-maez al lezenn. Deuet eo gantañ avat ! Kredapl en deus ankouaet lâret ivez n’he deus mann d’ober en Lannuon, rakar amañ ne vez ket komzet brezhoneg, ha n’eo ket bet graet a-holl viskoazh !\nLaouen-bras eo Ai’ta ! gant ar c’heloioù-mañ eta. Pell ‘zo n’hon devoa ket bet tu d’ober un tamm tro en Lannuon, ha hir e kavemp an amzer. Diaes eo dimp profitan deus an amzer vrav, anat deoc’h, ha ne oaromp ket ken petra ober ! Setu, trugarez vras da skipailh an ti-kêr evit bezañ soñjet ennomp ‘ta, ha kenavo… a-benn nebeut !\n« Raktres chadenn tele divyezhek publik e Breizh : selaouerezh Ai’ta! er rannvro\nBodadeg skoazell Ai’ta! disadorn en Landreger »


Pajenn:Perrot - Bue ar Zent.djvu/76 - Wikimammenn\nPajenn:Perrot - Bue ar Zent.djvu/76\n- Saul, Saul, perak e rez-te brezel d’in evelse ?\n- Piou oc’h-hu, ôtrou ?\n- Me, eme ar vouez, eo Jezuz, an hini a rez brezel d’ezan.\nHa Saul, o krenan gant ar spont, a c’houlenn :\n- Otrou, petra fell d’ac’h a rafen ?\n- Sav, kerz en kêr ; eno e vezo lavaret d’it petra teus d’ober.\nEpad an amzer-ze, e vignoned a chom a-zav, mantret ha sebezet. Klevet o devoa ar vouez, mes n’o devoa gwelet den. Saul a zav diouz an douar, a zigor e zaoulagad ha ne wel berad.\nRed eo e gas da Zamas, ’n heli an dorn. Tri devez e chom dall, hep gallout na dibri nag evan.\nEn deiou war-lerc’h, Saul a oe kelennet gant an diskib Ananias ha badezet ; ar bleiz a oa troet en oan.\nN’heller ket hen nac’h, dorn Doue a zo aze ! Stephan an evoa pedet evit Saul, ha Doue an evoa kemeret true outan.\nSaul, Saul, perak e rez-te brezel d’in ?\nAr gomz-ze a ziskoue penôs an dud fall a ra brezel d’ar relijion a ra brezel da Jezuz-Krist e-unan, ha Jezuz-Krist a glev o c’homzou, a lenn o skridou hag a wel o oberou ; ha ma tec’hont breman diouz e Galon-Zakr, eun de a deuio, ne dec’hfont ket diouz e vrec’h a skoo aneze didrue.\nRak arabad d’eze fazian : Deus non irridetur, Doue zo eun Otrou ha ne rer ket a wap anezan.\nMes ive an dud vat a zifenn ar relijion a zifenn Jezuz-Krist e-unan, ha Jezuz-Krist, a wel ar pez a roont d’ezan, eus o amzer, eus o danve, eus o spered, eus o c’halon, eus o bue, ha, da ze ar varn, o devo kant evit unan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/76&oldid=141065 »


trevell - Wikeriadur\nDiwar ar ger gallek travail.\ntrevell /ˈtreːvɛl/ hollek gourel\nObererezh labourus rediet gant ar vicher pe gant forzh petra all\n« Deomp d'ar gambr ruz. Ret eo dimp diwall na rafemp trouz : ne dle den gouzout tra eus an trevell emaomp o vonet da stagañ gantañ ». — (Jakez Konan, Ur marc'hadour a Vontroulez, Al Liamm, 1981, p. 47.)\n"Na bihan an den, a soñjas an enseller, e-keñver ur seurt ec'honder ! Na dister hon trevell er bed-mañ e-keñver ar beurbadelezh !" — (Goulc'han Kervella, Brezel ar Rigadell, Al Liamm, 1994, p. 108.)\n(Ent strizh) Diaezamant, tra hag a strob ar spered\nnec'h, trabas, tregas\nkalediñ ouzh an trevell : boaziañ pep a nebeut ouzh ar boan roet gant al labour\ngalleg : labeur (fr) , occupation (fr) , peine (fr) , travail (fr)\ngalleg : embarras (fr) , tracas (fr)\nAdtapet diwar « https://br.wiktionary.org/w/index.php?title=trevell&oldid=222616 »\nKemmoù diwezhañ degaset d'ar bajenn-mañ d'an 8 Gwe 2016, da 08:42.


Kaozeal:Izabel Portugal - Wikipedia\nUr wech ouzhpenn ne gompren ket ar merour talvoudegezh ar rummadoù evit ar gwir labourerien: http://br.wikipedia.org/w/index.php?title=Izabel_Portugal&action=historysubmit&diff=1076264&oldid=1076128. Bianchi-Bihan 17 Her 2011 da 13:06 (UTC)\nUr wezh ouzhpenn e ankouaez ar pezh hon eus lavaret, db kaoz ar rummadoù istorel er pennadoù disheñvelout en davarn n'eus ket pell zo. Estroc'h evidout a labour hag en deus un ali db ar c'hraf-se.--Kadwalan 17 Her 2011 da 14:45 (UTC)\nDegas da soñj din piv eo ar re a oar penaos ober hag a ray al labour em lec'h eta. Un hantereur ivez a roi dezho? Bianchi-Bihan 17 Her 2011 da 14:53 (UTC)\nAdtapet diwar « https://br.wikipedia.org/w/index.php?title=Kaozeal:Izabel_Portugal&oldid=1076425 »\nKemmoù diwezhañ degaset d'ar bajenn-mañ d'an 17 Her 2011, da 14:53.


Publié le 28/11/2021 à 08h00 • Mis à jour le 28/11/2021 à 08h49\nTanguy Solliec, yezhour, ha Nadine Pellen, sokiopoblañsourez. • © Ronan Hirrien\nHa ma c'helljemp adsevel d'an amzer gozh kozh, ha ma c'hellje rannyezhoù ar brezhoneg hag ar genetik deskiñ deomp war orinoù pobladur Breizh ? Disoc'hoù enklaskoù Tanguy Solliec ha Nadine Pellen a c'hell sikour da gompren istor Breizh-Izel, he foblañs hag he yezh.\nTanguy Solliec zo yezhour. Soutenet en deus un dezenn doktorelezh er bloaz-mañ war ar mod ma cheñch ar brezhoneg a vro da vro dre Vreizh Izel. Nadine Pellen zo sokiopoblañsourez, ispisializet e sokiologiezh ar yec'hed hag ar familh hag e antropologiezh genetek. Evit he zezenn e 2012 he doa studiet genetik ur boblañs en-dro d'ur c'hleñved, ar mukovisidoz. Daou enklasker war daou zanvez disheñvel krenn. Koulskoude, ken souezhus hag e c'hell bezañ emaint o daou o paouez skrivañ ur pennad asambles, « Dialectometry and Genetic Demography of Cystic Fibrosis. When Results Converge: The Case of Western Brittany », embannet er gelaouenn skol-veur Celto-Slavica (niv. 12, miz Du 2021), a-drugarez d'ar c'helenner-enklasker Gary German. Disoc'hoù o enklaskoù e Breizh-Izel a c'hell sikour da gompren istor Breizh-Izel, he foblañs hag he yezh.\nMetrañ rannyezhoù ar brezhoneg\nTanguy Solliec en deus graet ur studiadenn "dialectométrie", metrañ ar rannyezhoù, diwar Adlas nevez Breizh Izel (Le Dû, 2001). En adlas-mañ e kaver distagadurioù disheñvel ar brezhoneg enrollet e 187 lec’h e Breizh-Izel evel m'int deuet a rumm da rumm. Tanguy Solliec en deus muzuliet, gant un algoridm urzhiataerezh, an hed etre an distagadurioù, da ziskouez pegen heñvel pe disheñvel ez int, evit 106 ger disheñvel.\nPegen heñvel distagadurioù ar brezhoneg e dregantad e Breizh-Izel • © Tanguy Solliec\nGoude en deus analizet an disoc’hoù. Da gentañ e vez gwelet sklaer daou dachad e Breizh Izel rannet gant un ahel Gwalarn / Gevred. Heñvel awalc’h eo an distagadurioù en tachad Gwalarn. Er gevred avad n’eo ket unvan tamm ebet, kalz brasoc’h ar c’hemmoù. An daou dachad-mañ a glot gant re ar pobloù galian Osismied ha Gweneted. Daou dachad ha n'o deus ket ar memes istor neuze.\nBreizh-Izel rannet e daou dachad • © Tanguy Solliec\nOsismied ha Gweneted, div bobl c'halian\nGoude e c'heller gwelet enno tachadoù bihanoc'h. 10 en holl. En tachad Gwalarn e kaver 3 zachad unvan awalc'h hag a zegas da soñj mui pe vui eus an eskoptioù kozh, Kerne, Leon ha Treger. En tachad Gevred e kaver 7 tachad bihan, kalz disheñveloc'h an eil diouzh egile e skoaz re ar Gwalarn.\n10 tachad distagadurioù en holl • © Tanguy Solliec\nStudiañ genealogiezh tud klañv gant ar mukovisidoz\nNadine Pellen he deus labouret war genealogiezh tud klañv gant ar mukovisidoz e Breizh, ar rannvro eus Frañs lec’h m’eo ar stankañ ar c’hleñved. He studiadenn a glaske kompren pegen stank eo ar c’hleñved e Breizh, ha penaos ez eo ingalet dre ar vro (diwar he zezenn he deus skrivet al levr “La Mucoviscidose en héritage”, 2015). Ur c’hleñved genetek eo ar mukovisidoz hag a ra drouk d’ar skevent ha da sistem koazhañ boued, setu ne vever ket gwall gozh diwarnañ. Ur bugel a vo klañv gant ar mukovisikoz ma ‘z eus e pep hini eus e dud biologel, yac’h, un distresadenn war ar gen CFTR, hag a zo war ar c’hromozom 7. Meur a zistresadenn disheñvel a c’hell bezañ war ar gen CFTR.\ntreuzkas ar mukovisidoz • © Nadine Pellen\nNadine Pellen he deus studiet gwezennoù lignez 1037 a “zougerien yac’h” ar gen CFTR, tadoù ha mammoù hag hendadoù an dud klañv neuze, kement ha 541 000 a hendadoù-eeun o deus bevet etre ar XVIvet kantved hag hiziv, en-dro da 16 rummad. Goude bezañ analizet ar sifroù gant al lojisiel Granite-muco, he deus savet kartennoù da welet tachadoù hendadoù klañvidi hiziv : ar boblañs a chom da vevañ lec’h m’emañ a-dreuz ar c’hantvedoù.\nhendadoù klañvidi hiziv • © Nadine Pellen\nHa goude, war gartennoù all e tiskouez penaos eo ingalet distresadennoù disheñvel ar gen CFTR. Da gentañ e weler eo stankoc’h ar c’hleñved e Breizh Izel, er vro vrezhoneg, eget e Breizh Uhel. E Gwalarn Breizh eget er Gevred. E Leon ez eus un tachad m’eo tizhet kenañ ar boblañs ennañ. Unan all e Kerne, hag un all e Treger.\nGwelet a reer eo stank-kenañ an distresadenn F508del e Leon hag e Treger. An distresadenn stankañ er bed eo ivez : un distresadenn kozh kenañ eo, roud ur pobladur eus fin an Neolitek. An distresadenn G551D anvet ivez “distresadenn geltiek” a gaver e Leon hag a vez stank ivez e Gwalarn Europa, en Iwerzhon end-eeun. Un distresadenn all, 1078deIT, zo stank en Aven, kostez Eliant, ha kavet e vez ivez e Kembre : pa ne vez ket kavet lec’h all e tiskouez ul liamm anat etre an div boblañs. E Treger e kaver hendadoù a re o deus an distresadenn 1507del, hag a vez kavet dre Europa.\nPoblañs Breizh n’eo ket en em ziblaset kalz a dreuz ar c’hantvedoù : n’eo nemet abaoe an XIXvet kantved ha dreist-holl abaoe ar Brezel Bed Kentañ eo divroet muioc’h poblañs Breizh. Nebeut a choaz o doa an dud da zimeziñ, pa choment alies er memes parrez eus ar XVvet d’an XXvet evit ar re studiet, d’ar pellañ ez aent da 5 pe 10 kilometr. N’eus ket bet a genwadelezh strizh avat rak difennet e oa an dimeziñ etre tud-kar gant an iliz katolik. Stabil e oa ar framm sosial ha da heul framm genetek ar boblañs. Setu ma soñj Nadine Pellen ez eo ar poblañsoù studiet diskennidi eus strolladoù a veve er memes broioù e penn-kentañ ar Grenn-Amzer.\nDisoc'hoù boutin a c'hell sikour da gompren istor Breizh-Izel, he foblañs hag he yezh\nKenglotañ strizh 'ra an tachadoù genetek merket gant Nadine Pellen gant an tachadoù yezhel merket gant Tanguy Solliec. Koulz evit tri zachad Gwalarn Breizh Izel hag evit an Aven. Nebeut tre avat evit bro Wened.\nKenglotañ a ra an tachadoù genetek merket gant Nadine Pellen gant an tachadoù yezhel merket gant Tanguy Solliec. • © Tanguy Solliec ha Nadine Pellen\nNadine Pellen a soñj "e vije deuet ar mukovisidoz eus enez Vreizh pa z eo deuet ar Vretoned da chom amañ e Armorika etre ar IVre hag ar VIIvet kantved. E genetik e komzer eus efed diazezañ pa zeus nebeutoc'h a liesseurted genetek en ur boblañs eget er boblañs m'eo deuet diwarni.” D’ar poent-se e oa bet anvet Breizh “Britannia” kentoc’h eget “Armorica” (gant Grégoire de Tours).\nan "efed diazezañ" e genetik • © Nadine Pellen\n“Rannyezhoù ar brezhoneg a anveomp bremañ a oa e gov abaoe pell zo ha takadoù rannyezhoù ar brezhoneg zo 'n em stummet buan tre” eme Tanguy Solliec. Kartennoù distresadennoù disheñvel ar gen CFTR e Breizh hag e Kembre a laka da soñjal e vefe divroet meur ar strollad tud eus lec’hioù disheñvel eus Enez Vreizh da Armorika.\nPa 'z eus nebeut kenañ a zielloù istorel war donedigezh ar Vretoned da Armorika etre ar IVre hag ar VIIvet kantved, ez eo talvoudus kenañ an div studiadenn distag-mañ, war ar brezhoneg ha war ar genetik. Dreist-holl pa ziskouezont tachadoù ken sklaer deuet, kredapl bras, diwar liammoù hir etre poblañsoù enez Vreizh ha re Vreizh (vihan). Evit doare e lavarfe an div studiadenn ar memestra : deuet e vefe d'ar memes poent ha doareoù disheñvel ar brezhoneg hag ar genoù disheñvel, dreist-holl e Gwalarn Breizh Izel.\ncopier le lien https://france3-regions.francetvinfo.fr/bretagne/sevel-da-orinou-breizh-a-drugarez-d-ar-genetik-ha-d-ar-yezhoniezh-2353432.html\nAccueil > Bretagne > Sevel da orinoù Breizh a-drugarez d'ar genetik ha d'ar yezhoniezh


Brigitte Asdonk - Wikipedia\nBrigitte Asdonk (25 a viz Here 1947 e Kamp-Lintfort) a voe unan eus diazezerien Rote Armee Fraktion (RAF). Meur a di-bank a voe taget ganti p'edo er strollad. Bac'het e voe etre 1970 ha 1982. E Berlin emañ o chom hiziv an deiz.\nBrigitte Asdonk a voe ganet en ur familh labourerien-douar katolik. E 1967 e tapas kaout he bachelouriezh (Abitur en alamaneg) ha da-heul ec'h enskrivas e rann sokiologiezh Skol-veur dieub Berlin. Etre 1968 ha 1970 e kemeras perzh en tu-enep diavaez parlamant (außerparlamentarischen Opposition (APO, en alamaneg), hag ivez er manifestadeoù a-enep brezel Viet-Nam hag er re a-enep ar stad a reuziad en Alamagn. Er memes koulz e kemeras perzh e poellgor embregerezh Bosch ma stourmas evit gwirioù al labourerien.\nAdalek 1968 e krogas da zaremprediñ Horst Mahler. E 1970 e kemeras perzh e sevel RAF. En hañv 1970 edo unan eus izili RAF (ganti e oa Horst Mahler, Andreas Baader, Gudrun Ensslin, Ulrike Meinhof, Peter Homann hag un daouzek den bennak all)az eas da bleustriñ d'ur c'hamp dalc'het gant Al Fatah e Jordania. Azalek miz Here 1970 e kemeras perzh e tagañ meur a di-bank.\nHarzet e voe d'an 8 a viz Here 1970 asambles gant Horst Mahler, Ingrid Schubert, Monika Berberich hag Irene Goergens en o ranndi e Knesebeckstraße 83 e Berlin. Kondaonet e voe da 12 vloaz toull-bac'h evit bezañ bet perzh e RAF. D'ar 7 a viz Mae 1982 e voe dieubet. Abaoe m'eo bet dieubet eo bet oberiant e metoù emrenerien Berlin. Prezegennoù diwar-benn RAF a vez graet ganti, ha kemer a ra perzh ivez e darvoudoù etrebroadelour hag enepgouennelour. N'eo ket pellaet diouzh RAF ha derc'hel a ra da stourm evit ma vo dieubet izili RAF a zo en toull-bac'h c'hoazh.\nAdtapet diwar « https://br.wikipedia.org/w/index.php?title=Brigitte_Asdonk&oldid=1846189 »


2/05/2019 - 20:00>21:30\nLaouen omp ouzh ho kinnig ar raktres « videoioù e brezhoneg » a vo skignet da vare ar genstrivadeg « Filmoù chakod » aozet gant Daoulagad Breizh, Emglev Bro Douarnenez, Ti ar Vro Kemper ha Ti ar Vro Landerne Daoulaz. E Kemper, ar rakrtes a zo frouezh ur c'henlabour etre ar skolaj Diwan Jakez Riou, al lise Brizeux ha Ti ar Vro Kemper, ganto ar c'hoant da vroudañ implij ar brezhoneg e diavez ar skol e-touezh ar re yaouank. Ar bloaz-mañ eo bet dibabet an tem : “Klask pemp troad d’ar maout”. Reolennoù diazez : filmigoù 4 munutenn d'ar muiañ, e brezhoneg istitlet e galleg ha filmet gant ur pellgomzer hezoug pe ur beñveg foto bihan a ya ‘barzh ur chakod.\n« Prezegenn gant / Conférence avec Paskal Tabuteau\nBeaj e-bourzh al lougr Kaourintin + Baleadenn natur ha glad war Enez Sant-Nikolaz (Glenan) »